Dies Viridis
**Green Day** (Latine: *Dies Viridis*), aliquando **Greenday** scriptum, est grex rockicus Americanus habens tres praecipuos socios: Billie Joe Armstrong (cithara, vox principalis), Michael Dirnt (cithara gravis, vox secunda), et Tre Cool, tympana). Grex in mundo punkiano in auliolo 924 Gilman Street Berkeleiae Californiae primum consociati sunt. Eorum primi disci pro Lookout! Records nomine libero (*independent label*) multos fautores attraxit, quorum aliqui se a grege deinde abalienabant, grege a maiore nomine (*major label*) conducto; nihilominus, *Dookie,* gregis primus maioris nominis discus, successus inrumpens (*breakout success*) anno 1994 fuit, qui plusquam 10 milliones rerum in Civitatibus Foederatis vendidit.

Historia
--------

### Formatio et primi anni (1986–1993)

Anno 1987, amici Billie Joe Armstrong et Mike Dirnt (quattuordecim annos agentes) gregem Liberos Dulces (Anglice: *Sweet Children*) creaverunt. Prima praesentatio die 17 Octobris 1987 accidit in Rod's Hickory Pit in vico Vallejo Californiae, ubi laborabat mater Armstrong. Anno 1989, Armstrong, Dirnt, et Ioannes Kiffmeyer (nomine falso "Al Sobrante") Green Day formaverunt, nomine ad cannabinem spectante. In horto collegii Contrae Costae, collegii secundarii Sancti Pauli Californiae, ubi Kiffmeyer erat alumnus, grex primam praesentationem dedit.

Grege canente audito, Laurentius Livermore, qui in *Cave* periodico gitarram? cecinit et societatem Lookout Records gubernabat, gregi pactum dedit: gregem cecinisse, dixit, sicut The Beatles in stadio Shea. Anno 1989 primum discum EP, *1,000 Hours,* ediderunt, et mox primum album LP, *39/Smooth.*

Stilus et influentiae
---------------------

### Musica

Gregis carmina offerunt gitarram distortam, tympana insanientia, et bassum electronicum altum et praegravem.. . .

Plurimi suorum carminum cito agunt et brevia sunt, minus quam quattuor minutos. Hoc genus musicae aliorum gregum similis est qui apud 924 Gilman Street annis 1980 exeuntibus et 1990 ineuntibus canebant: Crimpshrine, Mustelae Eiulantis, The Mr. T Experience, Actionis Hederae, et aliorum gregum.

Primus Diei Viridis sonus saepe aequiparabat ad sonum gregum undae primae sicut Ramones, The Clash, et Buzzcocks.

### Verba

Billie Joe Armstrong in Castra Didii canit
Verba carminum gregis usitate sunt inornata, impolita, simplicia, sincera, aspera, et interdum subinsulsa et insolentia. Argumenta frequentissime sunt alienatio ("Jesus of Suburbia," "Boulevard of Broken Dreams," "Reject"), hysteria ("Basket Case," "Panic Song"), amor adolescens ("She," "80"), et effectus medicamentorum illicitorum ("Geek Stink Breath," "Green Day").

Exemplum carminis ad amorem adolescentem est "At the Library." Die 22 Ianuarii 1998 in tabula rerum gestarum in situ interretiali AOL, Latine sic sunt edita verba huius carminis, "In Bibliotheca":

Heus, me aspiciens,
Dic vere quid videas.
Sed statim te avertis.
Verba utilissima quaero.
Ad te accedere timeo.
Opportunitas languescit.
Longe oculos fixens:
Mox tu exis?
Tantum indigeo tempore.
Quid imprimis me conturbat?
Similes tui mihi incognitae.
Quos colores tuos adoro?
Quid talem dolorem affert,
Cur sic dementio?
Quos colores tuos adoro?
Cur iam tibi exeundum fuit?
Cur tibi egrediendum fuit?
Eheu! sors me recontigit:
Puella cum amatore abiit.
Fortasse reconveniemus.

Consilia alia
-------------

Pinhead Gunpowder, The Frustrators, The Network.. . .

### Socii in itinere

* Iason White: gitarra, ? vox choralis (1999–hodie)
* Iason Freese: piano, claviculum, trombonium, saxophonium, accordio, gitarra, vox choralis (2003–hodie)
* Ronaldulus Blake: trumpetus, tympana, percussio, vox choralis (2004–hodie)
* Gabrielis McNair: trombonium, saxophonium tenorale (1999–2001)
* Curtus Lohmiller: trumpetus, tympana, percussio, vox choralis (1999–2004)
* Michaelis Pelino: gitarra? (2005–)

### Socii in sessionibus

* Robertus Cavallo: piano (American Idiot)
* Petra Haden: violinus (Nimrod)
* Gabrielis McNair: trombonium (Nimrod)
* Stephanus Bradley: trumpetus (Nimrod et Warning)

### Prior socius

* Al Sobrante: tympana (1989–1990)

Discographia
------------

| Datum | Titulus | Societas |
| --- | --- | --- |
| Aprilis 1990 | *39/Smooth* | Lookout! Records |
| 17 Ianuarii 1992 | *Kerplunk!* | Lookout! Records |
| 1 Februarii 1994 | *Dookie* | Reprise Records |
| 10 Octobris 1995 | *Insomniac* | Reprise Records |
| 14 Octobris 1997 | *Nimrod* | Reprise Records |
| 3 Octobris 2000 | *Warning* | Reprise Records |
| 13 Novembris 2001 | *International Superhits!* | Reprise Records |
| 2 Iulii 2002 | *Shenanigans* | Reprise Records |
| 21 Septembris 2004 | *American Idiot* | Reprise Records |
| 15 Maii 2009 | *21st Century Breakdown* | Reprise Records |
| 21 Septembris 2012 | *¡Uno!* | Reprise Records |
| 9 Novembris 2012 | *¡Dos!* | Reprise Records |
| 7 Decembris 2012 | *¡Tré!* | Reprise Records |
| 7 Octobris 2016 | Revolution Radio | Reprise Records |
| 2020 | Father of All Motherfuckers | Reprise Records |
| 2024 | Saviors | Reprise Records |

Nexus interni
-------------

* Musica Rockica
* Punk
* Rock alternativus

Fontes
------

* Spitz, Marc. 2006. *Nobody Likes You: Inside the Turbulent Life, Times, and Music of Green Day.* Novi Eboraci: Hyperion. ISBN 1-4013-0274-2.
* The Green Day Story (Transmissum in Radio 1 Die Lunae, 20 Iunii 2005) (Nexus alternus: Link)
* Biographia Diei Viridis
* Nunciatio Diei Viridis

Notae
-----

1. ↑  Laurentius Livermore (post Iacobus W. Amor nomen ei protulit)
2. ↑  Ben Myers, "Green Day: American Idiot and the New Punk Explosion" (Aprilis 2006).
3. ↑
4. ↑
5. ↑
6. ↑  "Interview with Lawrence Livermore: An inside look at Green Day's early years". *greenday.net*
7. ↑  Livermore, Larry. "Green Day's early history"
8. ↑  Michael Azerrad, *Our Band Could Be Your Life* (Little Brown and Company, 2001), p. 496. ISBN 0-316-78753-1.
9. ↑

Nexus
-----

* Green Day Situs mandatus
* Green Day Mandatus fanaticorum situs
* MySpace situs mandatus